Isalbet Juarez

Isalbet Juarez (født 20. desember 1987 i Havanna) er en italiensk sprinter, som hovedsakelig konkurrerer på 400 meter. Hans største meritt hittil er stafettsølv ved U23-EM i 2009. 

 Junior 
Ved U23-EM i friidrett 2007 i Debrecen deltok han på 400 meter, men ble slått ut i kvalifiseringsheatet med tiden 47,42. Også på stafetten ble det italienske laget, som bestod av Isalbet Juarez, Lukas Rifeser, Marco Vistalli og Teo Turchi, slått ut i kvalifiseringen.European Athletics – Debrecen HUN 12 – 15 July, besøkt 20. april 2011. 

Ved U23-EM i friidrett 2009 vant han sølv på 4 x 400 meter stafett, sammen Marco Vistalli, Matteo Galvan og Domenico Fontana. Individuelt ble han slått ut i kvalifiseringsheatet på 400 meter, da han løp på 48,31 og kom sist i sitt heat.European Athletics – Kaunas LTU 16 – 19 July, besøkt 20. april 2011.

 Senior 
Han deltok i Lag-EM i friidrett 2009 i Leiria, med det italienske stafettlaget, som bestod av Isalbet Juarez, Domenico Rao, Marco Vistalli og Domenico Fontana. De kom ikke til finalen.European Athletics – Leiria POR 20 – 21 June Team points, besøkt 20. april 2011.

Ved det italienske mesterskapet i friidrett i juni 2011 fikk han to medaljer. Individuelt fikk han sølv på 400 meter med tiden 46,51, som var ny personlig rekord. I tillegg deltok han på det laget som fikk gull på 4 x 400 meter, der han løp sammen Enrico Demonte, Marco Francesco Vistalli og Domenico Fontana. Han representerte Italia ved Lag-EM i friidrett 2011 (Super League), der han var med på stafettlaget som kom på 5.-plass på 4 x 400 meter. 

Han fikk sølv på 400 meter ved det italienske innendørsmesterskapet i friidrett 2012, som ble arrangert i februar 2012. Gullet gikk til Lorenzo Valentini, som løp på 46,88, mens Juarez løp på 47,17, som var ny personlig rekord. Senere på året deltok han ved EM i friidrett 2012, der Italia ble slått ut i innledningsheatet på 4 x 400 meter. 

I februar 2013 fikk han gull på 400 meter ved det italienske innendørsmesterskapet i friidrett, med tiden 47,11. I mars samme år deltok han ved EM i friidrett innendørs 2013. Han fullførte imidlertid ikke innledningsheatet sitt på 400 meter, og gikk ikke videre i konkurransen. 

 Referanser 

 Eksterne lenker 

 Profil hos det italienske friidrettsforbundet
 Profil hos Atletica Bergamo 1959
 Profil hos European Athletics

Kategori:Italienske sprintere
Kategori:Italienske mestere i friidrett
Kategori:Deltakere for Italia under VM i friidrett 2013